Help jou gesin om onsekerhede te navigeer(Foto: Danielle MacInnes/Unsplash.) Daag jouself en jou gesin uit om die lewe meer soos ŉ rivier te hanteer: ŉ Rivier kronkel deur en om enige hindernisse in sy pad tot by die see. ŉ Rivier vloei soms kragtig en ander kere sagter terwyl sy reis na sy eindbestemming in die groot oseaan belaai is met onsekerhede; tog doen dit die nodige aanpassings om daar uit te kom. Cindy Glass, eienaar en medestigter van Step Up Education-sentrums, meen ŉ mens se lewe is ook voortdurend met veranderinge besaai. “Ons weet dikwels nie watter uitdagings en vreugdes vir ons in die volgende uur, dag, week, maand of selfs jaar voorlê nie. Die grootste verskil tussen ons en die rivier is dat ons spanning en angstigheid in die oomblikke van onsekerheid ervaar.” Glass voeg by dat die Covid-19-pandemie ŉ uitstekende voorbeeld is van ŉ hindernis met onsekerhede en talle uitdagings en dat baie mense dit steeds ongelooflik moeilik vind om die nuwe normaal van ons lewe te navigeer. “Die goeie nuus is dat daar maniere is waarop jy en jou gesin die onsekerhede van Covid-19 kan trotseer en kan ‘vloei’ in die rigting waarheen julle werklik wil gaan.” Sy verskaf vyf maniere om onsekerhede aan te pak en die vloei van die lewe in jou en jou gesin se bestaan te herstel: “Geluk is ’n keuse. Moenie toelaat dat onsekerhede en uitdagings jou vlak van vreugde bepaal nie. Konsentreer daarop om elke dag ’n houding van dankbaarheid te kweek. As jy die goeie dinge in jou lewe herken en erken, is uitdagings altyd meer hanteerbaar,” sluit Cindy af.